
ประกาศเทศบาลตำบลปากนคร
เรื่อง  ขอเชิญชวนเข้ารับฟังการประชุมสภาเทศบาลตำบลปากนครครั้งแรก
............................................................................................


ด้วยเทศบาลตำบลปากนคร  ได้กำหนดเปิดประชุมสภาเทศบาลตำบลปากนครครั้งแรก
ดังนั้น เทศบาลตำบลปากนคร  ขอเชิญชวนพี่น้องประชาชนในเทศบาลตำบลปากนคร  เข้ารับฟังการประชุมสภา
เทศบาลตำบลปากนครครั้งแรก ในวันที่  ๗  เดือนพฤษภาคม พ.ศ. ๒๕๖๔  เวลา ๑๓.๐๐ น. ณ ห้องประชุม
เทศบาลตำบลปากนคร 


ประกาศ ณ  วันที่ ๗ เดือนพฤษภาคม พ.ศ.256๔

                                      ลงชื่อ                                     
(นายนิกร  อนุวัฒนวงค์)                                                      
 ปลัดเทศบาล ปฏิบัติหน้าที่
นายกเทศมนตรีตำบลปากนคร
ขอเชิญชวนเข้ารับฟังการประชุมสภาเทศบาลตำบลปากนครครั้งแรก
วันที่ ๗ เดือนพฤษภาคม พ.ศ.๒๕๖๔
ณ  ห้องประชุมสภาเทศบาลตำบลปากนคร
------------------------------------------------------------

1. ชื่อโครงการ   :  ขอเชิญชวนเข้ารับฟังการประชุมสภาเทศบาลตำบลปากนครครั้งแรก พ.ศ.๒๕๖๔
2. หลักการและเหตุผล  : 


เนื่องจากประชาชนในเขตเทศบาลตำบลปากนคร มีปัญหาความเดือดร้อน ที่จะเป็นเร่งด่วน และเพื่อ พัฒนาเทศบาลตอบสนองความต้องการของประชาชน นายนิกร อนุวัฒนวงค์ ปลัดเทศบาล ปฏิบัติหน้าที่ นายกเทศมนตรีตำบลปากนคร ได้สั่งการ ให้หน่วยงานเสนอโครงการและจัดประชุมสภาเทศบาลตำบลปากนครครั้งแรก จึงได้เชิญหัวหน้าส่วนราชการ หัวหน้าสำนักปลัด ผู้อำนวยการกองทุกกอง เพื่อรับทราบนโยบาย


3. วัตถุประสงค์   :    
เพื่อรับฟังการประชุมสภาเทศบาลตำบลปากนครครั้งแรก ในวันที่ ๗  พฤษภาคม 2564        
4. เป้าหมาย   :    


๔.๑. สมาชิกสภาในเขตเทศบาลตำบลปากนคร
                     ๔.๒. นายอำเภอเมืองนครศรีธรรมราช/ท้องถิ่นอำเภอเมืองนครศรีธรรมราช/เจ้าพนักงานส่งเสริมการปกครองท้องถิ่น


๔.๓. หัวหน้าส่วนราชการ
5.  วิธีการดำเนินการ   :



5.1  แจ้งสมาชิกสภาในเขตเทศบาลตำบลปากนครได้รับทราบ



5.2  ประชาสัมพันธ์เพื่อให้ทุกคนในเขตเทศบาลได้ทราบ



5.3  แจ้งทุกส่วนราชการ  พนักงานเทศบาลปากนคร ลูกจ้างประจำ และพนักงานจ้าง 

6.   ระยะเวลาดำเนินการ 
         

๗  พฤษภาคม  25๖๔  
7.  สถานที่ดำเนินการ
เทศบาลตำบลปากนคร   อำเภอเมือง  จังหวัดนครศรีธรรมราช
8.  งบประมาณ  



ไม่ใช้งบประมาณ
9.   ผู้รับผิดชอบโครงการ


สำนักปลัดเทศบาลตำบลปากนคร   อำเภอเมือง  จังหวัดนครศรีธรรมราช
10.  ประโยชน์ที่จะได้รับ


10.1   แก้ไขปัญหาความเดือดร้อนของประชาชน และสร้างประโยชน์ต่อเทศบาล 



๑๐.2  การปฏิบัติงานของเทศบาลมีประสิทธิภาพตอบสนองความต้องการของประชาชนได้ดียิ่งขึ้น
๑๐.3  ประโยชน์ที่เทศบาลและประชาชนจะได้รับเป็นสำคัญ
๑๑.   ผู้เสนอโครงการ
                                                       ลงชื่อ   ณัฐพงศ์  ปิยพังศ์พัชร  ผู้เสนอโครงการ        
                                               (นายณัฐพงศ์  ปิยพังศ์พัชร)
                                         ตำแหน่ง  เจ้าพนักงานธุรการชำนาญการ
๑๒.   ผู้เห็นชอบโครงการ

( เห็นชอบ


( ไม่เห็นชอบ                                          
                                        ลงชื่อ    สมมารถ  อุ๊ยสั้ว      ผู้เห็นชอบโครงการ
      (นายสมมารถ  อุ๊ยสั้ว)                                                      
       หัวหน้าสำนักปลัด
๑๒.   ความเห็นผู้บังคับบัญชา

( เห็นชอบ


( ไม่เห็นชอบ                                          
                                         ลงชื่อ                                     ผู้เห็นชอบโครงการ
          (นายนิกร  อนุวัฒนวงค์)                                                      
       ปลัดเทศบาลตำบลปากนคร
๑๓.   ความเห็นผู้อนุมัติโครงการ                   

( อนุมัติ

( ไม่อนุมัติ                         
                                        ลงชื่อ                                     ผู้เห็นชอบโครงการ
                                                   (นายนิกร  อนุวัฒนวงค์)                                                      
                                                 ปลัดเทศบาล ปฏิบัติหน้าที่
                                              นายกเทศมนตรีตำบลปากนคร
คำกล่าวเปิดการประชุม
สภาเทศบาลตำบลปากนคร ครั้งแรก 
วันศุกร์ที่  7  เดือนพฤษภาคม พ.ศ. 2564
ณ ห้องประชุมสภาเทศบาลตำบลปากนคร
* * * * * * * * * * * * * * * *

ท่านสมาชิกสภาเทศบาลตำบลปากนคร ข้าราชการ พนักงานเทศบาล และผู้มีเกียรติ ทุกท่าน

กระผมมีความยินดีเป็นอย่างยิ่งที่ได้มาทำหน้าที่เปิดการประชุมสภาเทศบาลตำบลปากนคร ครั้งแรก ในวันนี้ และขอแสดงความยินดีกับสมาชิกสภาเทศบาลตำบลปากนคร ทุกท่าน ที่ได้รับความไว้วางใจจากประชาชน ให้ท่านเป็นตัวแทนในการปฏิบัติหน้าที่เป็นสมาชิกสภาเทศบาลตำบลปากนคร ซึ่งคณะกรรมการการเลือกตั้งได้รับรองผลการเลือกตั้งแล้ว เมื่อวันที่ 27 เมษายน ๒๕64 และตามกฎหมายกำหนดให้ผู้ว่าราชการจังหวัดเรียกประชุมสภาเทศบาลตำบลปากนคร ครั้งแรก จึงได้กำหนดให้มีการประชุมสภาเทศบาลตำบลปากนคร ครั้งแรก ในวันนี้

การที่ท่านทั้งหลาย ได้รับความไว้วางใจจากประชาชน เลือกท่านเข้ามาทำหน้าที่ในสภาอันทรงเกียรติแห่งนี้ ย่อมแสดงให้เห็นได้ชัดว่า ท่านเป็นผู้ที่ได้รับการยอมรับของประชาชนโดยฉันทามติผ่านการเลือกตั้งเป็นตัวแทนของประชาชนตามระบอบประชาธิปไตย จึงเป็นที่คาดหวังอย่างแน่นอนว่า ในการปฏิบัติหน้าที่ของท่าน จะสามารถพัฒนาและแก้ไขปัญหาความเดือดร้อนของประชาชน และสร้างประโยชน์ต่อเทศบาล กระผมหวังเป็นอย่างยิ่งว่า ในการดำเนินงานของสภาแห่งนี้ คงจะได้รับความร่วมมือ ร่วมใจ ตลอดจนความสามัคคีของท่านสมาชิกสภาเทศบาลตำบลปากนคร และฝ่ายบริหารของเทศบาลตำบลปากนคร ที่จะร่วมประสานความคิด ทุ่มเทกำลังกาย กำลังใจ เพื่อแก้ปัญหาความเดือดร้อนของประชาชน โดยยึดถือหลักเกณฑ์ตามกฎหมายและระเบียบ ตลอดจนประโยชน์ของเทศบาลตำบลปากนคร  และประชาชนเป็นสำคัญที่สุด ให้ปัญหาความเดือดร้อนบรรเทาเบาบางลง และพัฒนาเทศบาลตำบลปากนคร ให้เจริญยิ่งขึ้น              สมเจตนารมณ์ของประชาชนในเทศบาลตำบลปากนคร

การพัฒนาและแก้ไขปัญหาขอให้ใช้งบประมาณอย่างระมัดระวัง เนื่องจากเทศบาลมักจะถูกร้องเรียนเกี่ยวกับการใช้จ่ายเงินงบประมาณ และปัจจุบันนี้ มีหน่วยงานตรวจสอบหลายหน่วยงาน จึงขอให้ยึดหลักกฎหมาย ระเบียบและผลประโยชน์ที่เทศบาลและประชาชนจะได้รับเป็นสำคัญ การทำงานต้องโปร่งใส ชัดเจน ตรวจสอบได้ สภาเทศบาลตำบลปากนคร จึงมีหน้าที่ช่วยเหลือ สนับสนุน ให้ความเห็นชอบ และตรวจสอบตามกระบวนการของกฎหมายและระเบียบกำหนด 

สำหรับการดำเนินชีวิต ในฐานะที่ท่านเป็นสมาชิกสภาเทศบาลท่านต้องประพฤติตนเป็นตัวอย่างแก่ประชาชน มีจริยธรรม ไม่ประพฤติเสื่อมเสียแก่ศักดิ์และตำแหน่งของท่านซึ่งได้รับเกียรติจากสังคมอยู่แล้ว ก็ขอให้ท่านนำแนวทางตามพระราชดำริของพระบาทสมเด็จพระเจ้าอยู่หัวฯ รัชกาลที่ 9 และรัชกาลที่ 10 มาถือปฏิบัติ ก็จะเป็นสิริมงคลแก่ตัวท่านเอง

บัดนี้ ได้เวลาอันเป็นมงคลแล้ว ขอเปิดการประชุมสภาเทศบาลตำบลปากนคร  ครั้งแรก ณ บัดนี้
*  *  *  *  *  *  *  *  *  *  *  *  *  *  *
 รายงานการประชุมสภาเทศบาลตำบลปากนครครั้งแรก
วันที่ 7 เดือน พฤษภาคม พ.ศ. ๒๕๖๔
 ณ  ห้องประชุมสภาเทศบาลตำบลปากนคร
ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ

	๑.
	นายศักย์ศรณ์   บุญละม้าย
	สมาชิกสภาเทศบาล 
	ศักย์ศรณ์   บุญละม้าย

	๒.
	นายรังสรรค์     ไล่ชะพิษ
	สมาชิกสภาเทศบาล 
	รังสรรค์     ไล่ชะพิษ

	๓.
	นายสุเทพ        จันทร์พิมล  
	สมาชิกสภาเทศบาล 
	สุเทพ        จันทร์พิมล  

	๔.
	นายวิโชค        แซ่เจี้ยง
	สมาชิกสภาเทศบาล 
	วิโชค         แซ่เจี้ยง

	๕.
	นายบุญภาพ    ปานด้วง
	สมาชิกสภาเทศบาล 
	บุญภาพ     ปานด้วง

	๖.
	นายไพรัช        สัญญากิจ
	สมาชิกสภาเทศบาล 
	ไพรัช         สัญญากิจ

	๗.
	นายชัยพจน์     ชุมทอง
	สมาชิกสภาเทศบาล 
	ชัยพจน์      ชุมทอง

	๘.
	นายจีรวัฒน์     แซ่อุ้ย
	สมาชิกสภาเทศบาล 
	จีรวัฒน์       แซ่อุ้ย

	๙.
	นายสมยศ       ปานชัน
	สมาชิกสภาเทศบาล 
	สมยศ         ปานชัน

	๑๐.
	นายยงยุทธ์      นาคากูล
	สมาชิกสภาเทศบาล 
	ยงยุทธ์        นาคากูล

	๑๑.
	นายธเนศ        เดชวัฒน์
	สมาชิกสภาเทศบาล 
	ธเนศ          เดชวัฒน์

	12.
	นายเสกสรร     อมรสถิตย์
	สมาชิกสภาเทศบาล 
	เสกสรร       อมรสถิตย์


ผู้ไม่มาประชุม

ไม่มี
ผู้เข้าร่วมประชุม

๑. นายวิทยา
เขียวรอด
นายอำเภอเมืองนครศรีธรรมราช

2. นายพีรพงศ์
ชัยวรานุรักษ์
ท้องถิ่นอำเภอเมืองนครศรีธรรมราช

3. นางพิมพ์พิณี
การัยภูมิ
เจ้าพนักงานส่งเสริมการปกครองท้องถิ่นชำนาญงาน



4. นายนิกร  
อนุวัฒนวงศ์  
ปลัดเทศบาล

5. นายสมมารถ
อุ้ยสั้ว
หัวหน้าสำนักปลัดเทศบาล

6. นางสาวราตรี
เดือนจำรูญ
ผู้อำนวยการกองคลัง
 
7. นางสาวปวีณ์ริศา
ชูสุข
นักวิชาการสุขาภิบาลชำนาญการ

8. นางเกวลิน
จารเทพ
นักวิชาการศึกษาปฏิบัติงาน

9. นายเดชน์เดโช  
เปียแดง
ผู้อำนวยการกองช่าง

10. นายณัฐพงศ์
ปิยพงศ์พัชร
เจ้าพนักงานธุรการชำนาญงาน
-2-

เปิดประชุม           เวลา  13.00 น.
เรื่องก่อนเข้าสู่ระเบียบวาระการประชุม
	นายนิกร  อนุวัฒนวงศ์  
สภาเลขานุการชั่วคราว
	                 เรียนท่านนายอำเภอเมืองนครศรีธรรมราช ท่านสมาชิกสภาเทศบาลตำบลปากนครทุกท่าน พนักงานเทศบาลและท่านผู้มีเกียรติทุกท่าน กระผมนายนิกร  อนุวัฒนวงศ์ ปลัดเทศบาลตำบลปากนคร 
ทำหน้าที่เลขานุการสภาชั่วคราว  บัดนี้สมาชิกสภาเทศบาลตำบลปากนครได้เข้าร่วมประชุมครบ ทั้ง ๑๒ คนแล้ว ขอเรียนเชิญท่านนายอำเภอเมืองนครศรีธรรมราช ได้จุดธูปเทียนบูชาพระรัตนตรัย

	นายนิกร  อนุวัฒนวงศ์  
สภาเลขานุการชั่วคราว
	                เรียนเชิญนายวิทยา เขียวรอด นายอำเภอเมืองนครศรีธรรมราช  ปฏิบัติราชการแทนผู้ว่าราชการจังหวัดนครศรีธรรมราช ได้กล่าวเปิดประชุมสภาเทศบาลตำบลปากนคร ครั้งแรก


	นายวิทยา  เขียวรอด
นายอำเภอเมืองนครศรีฯ    

	                 ท่านสมาชิกสภาเทศบาลตำบลปากนคร ข้าราชการ พนักงานเทศบาล และผู้เกียรติ ทุกท่านกระผมมีความยินดีเป็นอย่างยิ่งที่ได้มาปฏิบัติหน้าที่แทนผู้ว่าราชการจังหวัดนครศรีธรรมราช เปิดการประชุมสภาเทศบาลตำบลปากนคร ครั้งแรก ในวันนี้ และขอแสดงความยินดีกับสมาชิกสภาเทศบาลตำบลปากนคร ทุกท่าน ที่ได้รับความไว้วางใจจากประชาชน ให้ท่านเป็นตัวแทนในการปฏิบัติหน้าที่เป็นสมาชิกสภาเทศบาลตำบล
ปากนคร ซึ่งคณะกรรมการการเลือกตั้งได้รับรองผลการเลือกตั้งแล้ว เมื่อวันที่ 27 เมษายน ๒๕64 และตามกฎหมายกำหนดให้ผู้ว่าราชการจังหวัดเรียกประชุมสภาเทศบาลตำบลปากนครครั้งแรก จึงได้กำหนดให้มีการประชุมสภาเทศบาลตำบลปากนคร ครั้งแรก ในวันนี้การที่ท่านทั้งหลาย ได้รับความไว้วางใจจากประชาชน เลือกท่านเข้ามาทำหน้าที่ในสภาอันทรงเกียรติแห่งนี้ ย่อมแสดงให้เห็นได้ชัดว่า ท่านเป็นผู้ที่ได้รับการยอมรับของประชาชนโดยฉันทามติผ่านการเลือกตั้งเป็นตัวแทนของประชาชนตามระบอบประชาธิปไตย จึงเป็นที่คาดหวังอย่างแน่นอนว่า ในการปฏิบัติหน้าที่ของท่าน จะสามารถพัฒนาและแก้ไขปัญหาความเดือดร้อนของประชาชน และสร้างประโยชน์ต่อเทศบาล กระผมหวังเป็นอย่างยิ่งว่า ในการดำเนินงานของสภาแห่งนี้ คงจะได้รับความร่วมมือ ร่วมใจ ตลอดจนความสามัคคีของท่านสมาชิกสภาเทศบาลตำบลปากนคร และฝ่ายบริหารของเทศบาลตำบลปากนคร ที่จะร่วมประสานความคิด ทุ่มเทกำลังกาย กำลังใจ เพื่อแก้ปัญหาความเดือดร้อนของประชาชน โดยยึดถือหลักเกณฑ์ตามกฎหมายและระเบียบ ตลอดจนประโยชน์ของเทศบาลตำบลปากนคร และประชาชนเป็นสำคัญที่สุด ให้ปัญหาความเดือดร้อนบรรเทาเบาบางลง และพัฒนาเทศบาลตำบลปากนคร ให้เจริญยิ่งขึ้น สมเจตนารมณ์ของประชาชนในเทศบาลตำบลปากนคร        

/ทั้งนี้ ในการปฏิบัติ…..

	ทั้งนี้ ในการปฏิบัติหน้าที่ ขอให้ยึดหลักธรรมาภิบาลและประโยชน์ของประเทศชาติและประชาชนเป็นสำคัญ และในการดำเนินชีวิต ในฐานะ
ที่ท่านเป็นสมาชิกสภาเทศบาลท่านต้องประพฤติปฏิบัติตนเป็นตัวอย่างแก่ประชาชน มีคุณธรรมและจริยธรรม โดยนำแนวพระราชดำริของพระบาทสมเด็จพระเจ้าอยู่หัวฯ รัชกาลที่ 9 และรัชกาลที่ 10มาถือปฏิบัติ เพื่อความเป็นสิริมงคลแก่ตัวท่านเอง

	
	                 บัดนี้ ได้เวลาอันเป็นมงคลแล้ว ขอเปิดการประชุมสภาเทศบาลตำบลปากนครครั้งแรก ณ บัดนี้

	นายนิกร  อนุวัฒนวงศ์  
สภาเลขานุการชั่วคราว
	                  เรียนท่านนายอำเภอเมืองนครศรีธรรมราช ท่านสมาชิกสภาเทศบาลทุกท่านตามระเบียบกระทรวงมหาดไทยว่าด้วยข้อบังคับ
การประชุมสภาท้องถิ่น พ.ศ.2547 ข้อ 7  ในการประชุมสภาท้องถิ่นครั้งแรก ให้ปลัดองค์กรปกครองส่วนท้องถิ่นเป็นเลขานุการสภาท้องถิ่นชั่วคราว เชิญสมาชิกสภาท้องถิ่นผู้มีอายุสูงสุดในที่ประชุมสภาท้องถิ่นคราวนั้นเป็นประธานสภาท้องถิ่นชั่วคราว กระผมได้ตรวจสอบอายุของสมาชิกสภาเทศบาลที่เข้าร่วมประชุมทุกท่าน ปรากฏว่า นายสุเทพ  จันทร์พิมลอายุ ๖๕ ปี เป็นผู้มีอายุสูงสุด จึงขอเรียนเชิญนายสุเทพ จันทร์พิมล ทำหน้าที่เป็นประธานสภาเทศบาลตำบลปากนครชั่วคราว ขอเรียนเชิญครับ

	
	                ตามมาตรา 17 แห่งพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ. 2562 ก่อนเข้ารับหน้าที่ สมาชิกสภาเทศบาล  ต้องปฏิญาณตนในที่ประชุมสภาเทศบาล

	
	                ลำดับต่อไปขอเชิญ ประธานสภาชั่วคราว นำสมาชิกสภาเทศบาลตำบลปากนคร กล่าวปฏิญาณตนก่อนเข้ารับหน้าที่ ขอเชิญคับ

	นายสุเทพ  จันทร์พิมล
ประธานสภาชั่วคราว
	                เรียนท่านนายอำเภอนครศรีธรรมราช กระผมนายสุเทพ  จันทร์พิมล ทำหน้าที่ ประธานสภาชั่วคราว ขอให้สมาชิกสภาเทศบาล
ตำบลปากนครทุกคนปฏิญาณตนตามข้าพเจ้าดังนี้ 
                “ข้าพเจ้า (ออกชื่อผู้ปฏิภาณ) ขอปฏิญาณว่า จะรักษาไว้และปฏิบัติตาม ซึ่งรัฐธรรมนูญแห่งราชอาณาจักรไทย ทั้งจะซื่อสัตย์สุจริต และปฏิบัติหน้าที่ เพื่อประโยชน์ของท้องถิ่น”  (สมาชิกทั้ง 12 คน ปฏิญาณพร้อมกัน)   

	
	                ถือว่าทุกคนทุกท่านได้ปฏิบัติหน้าที่สมาชิกสภาเทศบาลสมบูรณ์แล้วครับ
/ลำดับต่อไปเป็น.....

	นายสุเทพ  จันทร์พิมล
ประธานสภาชั่วคราว
	                ลำดับต่อไปเป็นการประชุมตามระเบียบวาระการประชุม ดังนี้


	ระเบียบวาระที่  1
	เรื่องที่ประธานแจ้งให้ที่ประชุมทราบ

	
	-ไม่มี-

	ระเบียบวาระที่  2
	เรื่องรับรองรายงานการประชุม
(ไม่มีเนื่องจากเป็นการประชุมสภาครั้งแรก)

	ระเบียบวาระที่  3
	เรื่องเพื่อพิจารณา

	
	๓.๑ การเลือกประธานสภาเทศบาลตำบลปากนคร

	นายสุเทพ  จันทร์พิมล
ประธานสภาชั่วคราว
	                ขอเชิญเลขานุการสภาชั่วคราวชี้แจงระเบียบและวิธีการเลือกประธานสภาเทศบาลตำบลปากนคร ครับ

	นายนิกร  อนุวัฒนวงศ์  
สภาเลขานุการชั่วคราว
	                ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 8 วิธีเลือกประธานสภาท้องถิ่นให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนน ต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคน ให้เลือกใหม่เฉพาะ ผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับสลากเฉพาะผู้ได้คะแนนสูงสุดเท่ากัน
                 วิธีการเสนอชื่อและการรับรองตามวรรคหนึ่งให้นำความในข้อ 39 มาใช้บังคับโดยอนุโลมให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับคะแนน
                 วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อนว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะเป็นผู้จับสลากก่อนหลัง แล้วให้จัดทำบัตรสลาก ชนิด สี และขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่น”เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”
/ข้อ 14 ในการเลือก.....                 

	              ข้อ 14 ในการเลือกประธานสภาท้องถิ่น รองประธานสภาท้องถิ่นหรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

	นายสุเทพ  จันทร์พิมล
ประธานสภาชั่วคราว
	                 ขอเชิญสมาชิกสภาเทศบาลเสนอชื่อผู้ที่เห็นควรดำรงตำแหน่งเป็นประธานสภาเทศบาลตำบลปากนคร    โดยสมาชิกสภาเทศบาลแต่ละคนมีสิทธิเสนอชื่อสมาชิกสภาเทศบาลตำบลปากนครคนหนึ่ง ที่ตนเห็นควรให้เป็นผู้ดำรงตำแหน่งประธานสภาตำบลปากนคร และการเสนอนั้นต้องมีสมาชิกสภารับรองไม่น้อยกว่า ๒ คน ขอเชิญเสนอชื่อครับ

	นายเสกสรรณ  อมรสถิตย์
สมาชิกสภาเทศบาล

	                เรียนท่านนายอำเภอเมืองนครศรีธรรมราช ท่านประธานสภาเทศบาลที่เคารพ  กระผม นายเสกสรร  อมรสถิตย์  สมาชิกสภาเทศบาลตำบลปากนครขอเสนอชื่อนายจีรวัฒน์  แซ่อุ้ย  ดำรงตำแหน่งประธานสภาเทศบาลตำบลปากนคร

	นายสุเทพ  จันทร์พิมล
ประธานสภาชั่วคราว
	                 ขอผู้รับรองด้วยครับ

	
	                 - ผู้รับรองคนที่  1.นายบุญภาพ  ปานด้วง  

                 - ผู้รับรองคนที่  2.นายยงยุทธ์  นาคากูล
                 มีสมาชิกสภาเทศบาลรับรองถูกต้อง จะมีผู้เสนอชื่อสมาชิก
สภาเทศบาลท่านอื่นอีกหรือไม่
                 เมื่อไม่มี เป็นอันว่าผู้ที่ได้รับเลือกเป็นประธานสภาเทศบาล
ตำบลปากนคร คือนายจีรวัฒน์  แซ่อุ้ย  เนื่องจากมีการเสนอชื่อผู้ที่ได้รับ
การแต่งตั้งเพียงหนึ่งคน ให้ถือว่าผู้นั้นได้รับการคัดเลือก ซึ่งจะได้ให้
นายอำเภอเมืองนครศรีธรรมราช(ปฏิบัติราชการแทนผู้ว่าราชการจังหวัด
นครศรีธรรมราช) ดำเนินการแต่งตั้งประธานสภาเทศบาลตำบลปากนครครับ


	นายนิกร  อนุวัฒนวงศ์  
สภาเลขานุการชั่วคราว

	                 ประกาศคำสั่งอำเภอเมืองนครศรีธรรมราช ที่ 359/2564 เรื่อง แต่งตั้งประธานสภาเทศบาลตำบลปากนคร  ตามที่สภาเทศบาลตำบลปากนคร ได้มีมติในการประชุมสภาเทศบาลตำบลปากนคร ครั้งแรก เมื่อวันที่ 7 พฤษภาคม ๒๕64 เลือกนาย จีรวัฒน์  แซ่อุ้ย สมาชิกสภาเทศบาลตำบลปากนคร เป็นประธานสภาเทศบาลตำบลปากนคร นั้น  
/อาศัยอำนาจตาม......

	อาศัยอำนาจตามความในมาตรา 20 แห่งพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 14) พ.ศ. 2562 ข้อ 9 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ 2) พ.ศ. 2554 และคำสั่งจังหวัดนครศรีธรรมราช ที่ 799/2564 ลงวันที่ 4 มีนาคม 2564 เรื่อง การมอบอำนาจให้นายอำเภอปฏิบัติการแทน จึงแต่งตั้ง นาย จีรวัฒน์  แซ่อุ้ย สมาชิกสภาเทศบาลตำบลปากนครเป็นประธานสภาเทศบาลตำบลปากนครทั้งนี้  ตั้งแต่บัดนี้เป็นต้นไปสั่ง  ณ  วันที่ 7 พฤษภาคม พ.ศ. ๒๕64 นายวิทยา เขียวรอด  นายอำเภอเมืองนครศรีธรรมราช  ปฏิบัติราชการแทนผู้ว่าราชการจังหวัดนครศรีธรรมราช   เมื่อประธานสภาเทศบาลตำบลปากนคร ได้รับการแต่งตั้งแล้วถือว่าประธานสภาชั่วคราวพ้นจากตำแหน่ง  เชิญ
นายจีรวัฒน์  แซ่อุ้ย ประธานสภาเทศบาลตำบลปากนครทำหน้าที่ประธานในที่ประชุม (ตามมาตรา 20 วรรคสอง แห่งพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ. 2562 และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 9 และข้อ 10) และดำเนินการประชุมตามระเบียบวาระการประชุมต่อไป ขอเชิญคับ                 

	นายจีรวัฒน์  แซ่อุ้ย
ประธานสภาเทศบาล
	๓.๒ การเลือกรองประธานสภาเทศบาลตำบลปากนคร
                 เรียนท่านนายอำเภอเมืองนครศรีธรรมราช ท่านสมาชิกสภาเทศบาลตำบลปากนครทุกท่าน พนักงานเทศบาลและท่านผู้มีเกียรติทุกท่าน กระผมจะทำหน้าที่ตามที่ได้ปฏิญาณไว้ ทั้งจะซื่อสัตย์สุจริต เพื่อประโยชน์ของท้องถิ่นครับ ลำดับต่อไปขอเชิญเลขานุการสภาชั่วคราวชี้แจงระเบียบและวิธีการเลือกรองประธานสภาเทศบาลตำบลปากนคร

	นายนิกร  อนุวัฒนวงศ์  
สภาเลขานุการชั่วคราว
	                 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547  แก้ไขเพิ่มเติม (ฉบับที่ 2) พ.ศ. 2554ข้อ 12 วิธีเลือกรองประธานสภาท้องถิ่น ให้นำความในข้อ 8 มาใช้บังคับโดยอนุโลมกรณีที่กฎหมายว่าด้วยองค์กรปกครองส่วนท้องถิ่นกำหนดให้สภาท้องถิ่นใดมีรองประธานสภาท้องถิ่นได้มากกว่า หนึ่งคน ให้เลือกรองประธานสภาท้องถิ่นคนที่หนึ่งก่อน แล้วจึงเลือกรองประธานสภาท้องถิ่นในลำดับถัดไปที่ละคนจนกว่าจะครบตามจำนวนที่พึงมี (ตามมาตรา ๒๐ แห่งพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ.2562 กำหนดให้สภาเทศบาลมีประธานสภาคนหนึ่ง และรองประธานสภาคนหนึ่ง  ซึ่งผู้ว่าราชการจังหวัดแต่งตั้งจากสมาชิกสภาเทศบาลตามมติของสภาเทศบาล)

	
	                 /ขอเชิญสมาชิก.....

	นายจีรวัฒน์  แซ่อุ้ย
ประธานสภาเทศบาล
	                ขอเชิญสมาชิกสภาเทศบาลเสนอชื่อผู้ที่เห็นควรดำรงตำแหน่งเป็นรองประธานสภาเทศบาลตำบลปากนคร โดยสมาชิกสภาเทศบาลแต่ละคนมีสิทธิเสนอชื่อสมาชิกสภาเทศบาลตำบลปากนครคนหนึ่ง ที่ตนเห็นควรให้เป็นผู้ดำรงตำแหน่งรองประธานสภาตำบลปากนคร และการเสนอนั้นต้องมีสมาชิกสภารับรองไม่น้อยกว่า  ๒ คน ขอเชิญเสนอชื่อครับ

	นายชัยพจน์  ชุมทอง
สมาชิกสภาเทศบาล    
	                 เรียนท่านนายอำเภอเมืองนครศรีธรรมราช ท่านประธานสภาเทศบาลที่เคารพ  กระผม นายชัยพจน์  ชุมทอง  สมาชิกสภาเทศบาลตำบลปากนคร ขอเสนอชื่อนายไพรัช  สัญญากิจ  ดำรงตำแหน่ง รองประธานสภาเทศบาลตำบลปากนคร

	นายจีรวัฒน์  แซ่อุ้ย
ประธานสภาเทศบาล
	                 ขอผู้รับรองด้วยครับ

	
	                 - ผู้รับรองคนที่  1.นายศักดิ์ศรณ์  บุญละม้าย  

                 - ผู้รับรองคนที่  2.นายรังสรรค์  ไล่ชะพิษ
                 มีสมาชิกสภาเทศบาลรับรองถูกต้อง จะมีผู้เสนอชื่อสมาชิก
สภาเทศบาลท่านอื่นอีกหรือไม่
                 เมื่อไม่มี เป็นอันว่าผู้ที่ได้รับเลือกเป็นรองประธานสภา
เทศบาลตำบลปากนครคือนายไพรัช  สัญญากิจ  เนื่องจากมีการเสนอชื่อผู้
ที่ได้รับการแต่งตั้งเพียงหนึ่งคน ให้ถือว่าผู้นั้นได้รับการคัดเลือก ซึ่งจะได้ให้
นายอำเภอเมืองนครศรีธรรมราช(ปฏิบัติราชการแทนผู้ว่าราชการจังหวัด
นครศรีธรรมราช) ดำเนินการแต่งตั้งรองประธานสภาเทศบาลตำบลปากนคร
ครับ

	นายจีรวัฒน์  แซ่อุ้ย
ประธานสภาเทศบาล
	๓.๓ การเลือกเลขานุการสภาเทศบาลตำบลปากนคร
                 ขอเชิญเลขานุการสภาชั่วคราวชี้แจง ชี้แจงระเบียบและวิธีการเลือกเลขานุการสภาเทศบาลตำบลปากนคร

	นายนิกร  อนุวัฒนวงศ์  
สภาเลขานุการชั่วคราว
	                 ตามระเบียบกระทรวงมหาดไทยว่าด้วยข้อบังคับการประชุม
สภาท้องถิ่นพ.ศ.2547 แก้ไขเพิ่มเติม (ฉบับที่ 2) พ.ศ. 2554 
                ข้อ 11 เมื่อมีประธานสภาท้องถิ่นแล้ว ให้สภาท้องถิ่นเลือก
รองประธานสภาท้องถิ่น เลขานุการสภาท้องถิ่น 
                 ข้อ 13 วิธีเลือกเลขานุการสภาท้องถิ่น ให้นำความในข้อ 8 มาใช้
บังคับโดยอนุโลมเมื่อสภาท้องถิ่นมีมติเลือกเลขานุการสภาท้องถิ่นแล้ว ให้
เลขานุการสภาท้องถิ่นชั่วคราวพ้นจากตำแหน่ง
/ข้อ 18 ให้สภาท้องถิ่น.....

	                 ข้อ 18 ให้สภาท้องถิ่นเลือกพนักงานหรือข้าราชการส่วน
ท้องถิ่นขององค์กรปกครองส่วนท้องถิ่นนั้นหรือสมาชิกสภาท้องถิ่นนั้น คน
หนึ่ง เป็นเลขานุการสภาท้องถิ่น ทั้งนี้ให้คำนึงถึงความรู้ความสามารถอันจะ
เป็นประโยชน์ต่อสภาท้องถิ่น 
                 สำหรับองค์การบริหารส่วนตำบล พนักงานหรือข้าราชการ
ส่วนท้องถิ่นตามวรรคหนึ่งให้หมายความถึงปลัดองค์การบริหารส่วนตำบล
เท่านั้น

	นายจีรวัฒน์  แซ่อุ้ย
ประธานสภาเทศบาล
	                 ขอเชิญสมาชิกสภาเทศบาลเสนอชื่อผู้ที่เห็นควรดำรงตำแหน่งเป็นประธานสภาเลขานุการสภาเทศบาลตำบลปากนคร   โดยสมาชิกสภาเทศบาลแต่ละคนมีสิทธิเสนอชื่อสมาชิกสภาเทศบาลตำบลปากนครคนหนึ่ง ที่ตนเห็นควรให้เป็นผู้ดำรงตำแหน่งเลขานุการสภาตำบลปากนคร และการเสนอนั้นต้องมีสมาชิกสภารับรองไม่น้อยกว่า ๒ คน ขอเชิญเสนอชื่อครับ

	นายรังสรรค์  ไล่ชะพิศ 
สมาชิกสภาเทศบาล    
	                 เรียนท่านนายอำเภอเมืองนครศรีธรรมราช ท่านประธานสภาเทศบาลที่เคารพกระผม นายรังสรรค์  ไล่ชะพิศ สมาชิกสภาเทศบาลตำบลปากนคร ขอเสนอชื่อ 
นายเสกสรร  อมรสถิต ดำรงตำแหน่งเลขานุการสภาเทศบาลตำบล
ปากนคร

	นายจีรวัฒน์  แซ่อุ้ย
ประธานสภาเทศบาล
	                 ขอผู้รับรองด้วยครับ

	
	                 - ผู้รับรองคนที่  1.นายสมยศ  ปานชัน  

                 - ผู้รับรองคนที่  2.นายบุญภาพ  ปานด้วง
                 มีสมาชิกสภาเทศบาลรับรองถูกต้อง จะมีผู้เสนอชื่อสมาชิก
สภาเทศบาลท่านอื่นอีกหรือไม่
                 เมื่อไม่มี เป็นอันว่าผู้ที่ได้รับเลือกเป็นเลขานุการสภาเทศบาล
ตำบลปากนครคือนายเสกสรร  อมรสถิตย์  เนื่องจากมีการเสนอชื่อผู้ที่
ได้รับการแต่งตั้งเพียงหนึ่งคน ให้ถือว่าผู้นั้นได้รับการคัดเลือก ซึ่งจะได้ให้
นายอำเภอเมืองนครศรีธรรมราช(ปฏิบัติราชการแทนผู้ว่าราชการจังหวัด
นครศรีธรรมราช) ดำเนินการแต่งตั้งเลขานุการสภาเทศบาลตำบลปากนคร
ครับ

	
	/๓.๔ กำหนดสมัยประชุม.....

	๓.๔ กำหนดสมัยประชุมสามัญประจำปี

	
	                 เรื่องพิจารณากำหนดสมัยประชุมสามัญประจำปี 2564 วันเริ่มและระยะเวลาประชุมสมัยประชุมสามัญประจำปี ๒๕๖4 และสมัยแรกของปี พ.ศ. ๒๕๖5 
               ขอเชิญเลขานุการสภา เทศบาล ชี้แจงในรายละเอียด ครับ  

	นายเสกสรร  อมรสถิต
เลขานุการสภาเทศบาล
	                 เรียนท่านประธานสภาเทศบาลและท่านสมาชิกสภาเทศบาล  ทุกท่าน  ซึ่งตามพระราชบัญญัติเทศบาล พ.ศ.๒๔๙๖ มาตรา ๒๔ ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรกและวันเริ่มประชุมสมัยสามัญประจำปี  ให้สภาเทศบาลกำหนด และระเบียบกระทรวงมหาดไทยว่าด้วยข้อบังคับการประชุมสภาฯ พ.ศ.๒๕๔๗ และแก้ไขเพิ่มเติมถึง (ฉบับที่ 2) พ.ศ.2554 ข้อ 11 เมื่อมีประธานสภาท้องถิ่นแล้ว ให้สภาท้องถิ่นเลือกรองประธานสภาท้องถิ่น  เลขานุการสภาท้องถิ่น  และให้ประธานสภาท้องถิ่นนำปรึกษาในที่ประชุมสภาเกี่ยวกับการประชุมสมัยสามัญ  ดังนี้ ฯลฯ (2) สำหรับเทศบาล  ให้สภาเทศบาลกำหนดว่าการประชุมสมัยสามัญประจำปีแต่ละสมัยในปีนั้นจะเริ่มเมื่อใด  แต่ละสมัยในปีนั้นมีกำหนดกี่วัน  กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไป  และมีกำหนดกี่วัน

	นายจีรวัฒน์  แซ่อุ้ย
ประธานสภาเทศบาล
	                 ตามที่เลขานุการสภาเทศบาลชี้แจงในรายละเอียดขอเชิญสมาชิกสภาเทศบาลเสนอกำหนดสมัยประชุม ครับ

	นายไพรัช  สัญญากิจ 
สมาชิกสภาเทศบาล    
	                 เรียนท่านประธานสภาเทศบาล  ผมนายไพรัช  สัญญากิจ สมาชิกสภาเทศบาล ขอเสนอสมัยประชุมสามัญประจำปี ๒๕๖4 และสมัยแรกของปี พ.ศ. ๒๕๖5 ดังนี้
๑.ประชุมสมัยสามัญ ประจำปี ๒๕๖4 จำนวน ๔ สมัย ดังนี้               
                 - สมัยประชุมสามัญ สมัยแรก ตั้งแต่วันที่ 24 พฤษภาคม  ๒๕๖4  ถึงวันที่ 22  มิถุนายน  ๒๕๖4  มีกำหนด  ๓๐  วัน 

                - สมัยประชุมสามัญ สมัยที่ ๒ ตั้งแต่วันที่ ๑ สิงหาคม  ๒๕๖4  
ถึงวันที่  ๓๐  สิงหาคม  ๒๕๖4  มีกำหนด  ๓๐  วัน       
                - สมัยประชุมสามัญ สมัยที่ ๓ ตั้งแต่วันที่ 1 ตุลาคม  ๒๕๖4  
ถึงวันที่ 30  ตุลาคม  ๒๕๖4 มีกำหนด  ๓๐  วัน
                - สมัยประชุมสามัญ สมัยที่ ๔ ตั้งแต่วันที่ 1 ธันวาคม ๒๕๖4  
ถึงวันที่ 30 ธันวาคม ๒๕๖4 มีกำหนด ๓๐ วัน 

	๒.วันเริ่มสมัยประชุมสามัญ สมัยแรกในปี พ.ศ.๒๕๖5 เริ่มประชุมวันที่ 
๑ กุมภาพันธ์ ๒๕๖5 ถึงวันที่ ๒  มีนาคม ๒๕๖5   มีกำหนด 30 วัน

	นายจีรวัฒน์  แซ่อุ้ย
ประธานสภาเทศบาล
	               มีสมาชิกท่านใดจะเสนอเป็นอย่างอื่นอีกหรือไม่  หากไม่มีสมาชิกท่านใดมีข้อเสนอเป็นอย่างอื่นถือว่าที่ประชุมมีมติเห็นชอบให้ กำหนดสมัยประชุมสามัญประจำปี พ.ศ.2564 และสมัยแรกของปี พ.ศ. ๒๕๖5 ดังนี้

	
	๑.ประชุมสมัยสามัญ ประจำปี ๒๕๖4 จำนวน ๔ สมัย ดังนี้               
                 - สมัยประชุมสามัญ สมัยแรก ตั้งแต่วันที่ 24 พฤษภาคม  ๒๕๖4  ถึงวันที่ 22  มิถุนายน  ๒๕๖4  มีกำหนด  ๓๐  วัน 

                - สมัยประชุมสามัญ สมัยที่ ๒ ตั้งแต่วันที่ ๑ สิงหาคม  ๒๕๖4  
ถึงวันที่  ๓๐  สิงหาคม  ๒๕๖4  มีกำหนด  ๓๐  วัน       
                - สมัยประชุมสามัญ สมัยที่ ๓ ตั้งแต่วันที่ 1 ตุลาคม  ๒๕๖4  
ถึงวันที่ 30  ตุลาคม  ๒๕๖4 มีกำหนด  ๓๐  วัน
                - สมัยประชุมสามัญ สมัยที่ ๔ ตั้งแต่วันที่ 1 ธันวาคม ๒๕๖4  
ถึงวันที่ 30 ธันวาคม ๒๕๖4 มีกำหนด ๓๐ วัน              
๒.วันเริ่มสมัยประชุมสามัญ สมัยแรกในปี พ.ศ.๒๕๖5 เริ่มประชุมวันที่ 
๑ กุมภาพันธ์ ๒๕๖5 ถึงวันที่ ๒  มีนาคม ๒๕๖5   มีกำหนด 30 วัน

	ระเบียบวาระที่  3
	เรื่องอื่นๆ
-ไม่มี-

	ปิดประชุม
	เวลา  15.30 น.

	
	    ณัฐพงศ์  ปิยพงศ์พัชร          บันทึกรายงานการประชุม
(นายณัฐพงศ์  ปิยพงศ์พัชร)
    เสกสรร  อมรสถิตย์               เลขานุการสภาเทศบาล
 (นายเสกสรร  อมรสถิตย์)



คำกล่าวปฏิญาณตนในที่ประชุมสภาเทศบาล
ก่อนเข้ารับหน้าที่ สมาชิกสภาเทศบาล
“ข้าพเจ้า นาย................................ 
ขอปฏิญาณว่า 
จะรักษาไว้และปฏิบัติตาม
ซึ่งรัฐธรรมนูญแห่งราชอาณาจักรไทย 
ทั้งจะซื่อสัตย์สุจริต และปฏิบัติหน้าที่ 
เพื่อประโยชน์ของท้องถิ่น”
ประมวลรูปภาพวันประชุมสภา

